קנטל (מחוז)

המחוז קנטל (בצרפתית: Cantal) הוא מחוז של צרפת (département), חלק מהחבל ההיסטורי אוברן, לצד במחוזות פווי-דה דום, אוט-לואר ואלייה. בימינו הוא חלק מהחבל או האזור אוורן-רון-אלפ. מחוז קנטל מקביל בקירוב למחוז אוברן עילית של פעם, שגבולותיו משתנים בהתאם להיסטוריונים שונים
200px|ממוזער|שמאל|אוריאק – בניין הפרפקטורה
המחוז חייב את שמו לרכס הגעשי קנטל, התופס את מרכז שטחו. קוד הדואר שלו הוא 15. בירת המחוז הוא אוריאק.
מספר תושביו הוא 399,144 . (2022) החיים ב-260 יישובים עיקריים (קומונות) ובשלוש נפות (arrondissements): אוראיק, סן פלור ומוריאק. שטח המחוז הוא 5,726 קמ"ר שהם מאית משטח צרפת היבשתית. צפיפות האוכלוסייה היא 26 תושבים/קמ"ר.
קנטל הוא מחוז הררי כאשר הגובה הממוצע שלו הוא 710 מ'. הגובה המרבי הוא בפסגת פלון-דה-קנטל (Plomb du Cantal) – 1,855 מ'.
המקום הנמוך ביותר במחוז הוא עמק הלוט – בגובה 210 מ'.
מבחינה כלכלית מתבסס המחוז על ייצור חקלאי איכותי במיוחד: מוצרי בשר וגבינות. ישנה בו גם תעשיית עץ. בנוסף במחוז מתפתח עוד ענף כלכלי חשוב – התיירות.

השם 
תושבי המחוז נקראים "קנטלים" (Cantaliens או Cantalous)
לפי ההשערה הרווחת שם ההרים ושם המחוז נגזר מהמילה "קנטלו" בשפה בגאלית שהייתה שפה קלטית ושמשמעותה "גבול". השערה אחרת מתייחסת למילה אחרת, גם כן קלטית – "קנטלון" שמובנה אינו ידוע בוודאות – אולי "עמוד או אנדרטה מעגלית" או אולי "זמרה" לפי פירושים לטקסט הגאלי מאוקסה Auxey:
 שאותו מתרגמים "איקאואס בנו של אופיאנוס הקדיש לבריגינדונה את הקנטלון הזה".
המאסיב קנטל הפריד בימי קדם את שטחי הארוורנים (אוורן) בצפון מזה של הרוטנים (רוארג) והאלאוטטים (לייטאד) בדרום.
בניבים האוקסיטניים המקומיים שדוברו כאן פעם קיימת הצורה "קנטל" – כמו בניב הלנגדוקי של אוריאק, בעוד שבניב האוורני השם היה "שנטר" (Chantar).

גאוגרפיה
עמדה גאוגרפית
קנטל הוא מחוז דרום החבל ההיסטוריה אוברן, ביתר בדיוק באוברן עילית (Haute-Auvergne), יותר הררי ופחות מאוכלס, בלבו של המסיף סנטרל.
המחוז גובל בצפון עם מחוז פווי-דה-דום, במזרח עם לואר עילית, בדרום-מזרח עם לוזר שבאזור אוסקיטניה, בדרום עם אוורון שבאוקסיטניה, בדרום-מערב עם לוט השייכך גם כן לאוקסיטניה, ובמערב ובצפון-מערב עם קורז שבאזור נובל אקיטן.

תבליטי נוף
המחוז קנטל שוכן באמצע הרמה המרכזית של צרפת. רכס קנטל הוא קבוצת פסגות געשיות כבויות וסחופות. הנקודה הגבוהה ביותר שלו היא פלון דו קנטל (Plomb du Cantal), המגיעה לגובה של 1858 מ'. שכנותיה הן פווי מרי (גובה (1,783 מ') ופווי שאוורוש (גובה 1,736 מ', פווי ויולאן (Violent), 1,592 מ' ופווי גריו ;690 מ'). מצפון להם שוכנים רכסי סזאלייה (Cézallier) ומון דור ורמת השחם ארטאנס הצחיחה. ממזרח להם נמצאת רמת פאלנז (Planèze) הפורייה, הגובלת במזרח עם מון דה לה מרז'ריד.

ממדרונות המסיף יורדים עמקים עמוקים, שעוצבו על ידי השחיקה הקרחונית ומקרינות מהמרכז לכל הכיוונים. עימם נמנים עמקי האמפרדין, הסנטואר, הסר, האלניון, הז'ורדאן, הדואר, הטרוייר והרו. בנוסף יש לקנטל אגם גדול בשטח 5620 דונם אגם סנט-אטיין-קנטלס.
בקנטל ישנם מספר אזורי טבע – הסזלליה, הרי קנטל, הפלאנז של סן פלור, מרז'ריד, מואיראוקה, שאטנרי, אוריאקואה, וקרלאדס.
פארק הטבע האזורי וולקאן ד'אוברן (Volcans d’Auvergne – הרי הגעש של אוברן) מכסה את מרכז במחוז ועובר צפונה למחוז פווי דה דום.

הידרוגרפיה
הנהרות העיקריים הם אלניון, שהוא יובל של אלייר; סל וטרוייר, יובל של לוט; והנהרות סר Cère ורו (Rhue), יובלים של דורדון. מעל פני הים, נקודת השפל של האזור נמצאת בעמק הלוט. עמק טרוייר עוטף את נהר פלאנז מדרום ומפריד אותו מהרי אוברק Monts d 'Aubrac, שלמרגלותיו נמצאים המעיינות התרמיים של שוד-אג (Chaude-Aigues). החלק המערבי של המחוז מורכב מרמות עשב ועמקי נהרות.
הנהר דורדון זורם בעיקר בגבול הצפון-מערבי עם המחוז קורז, הלוט בחלק מהגבול הדרומי עם המחוז אוורון.
הנהר טרוייר שהוא יובל ימני של הלוט, חוצה את הדרום-מזרח בשרשרת של נקיקים ומאגרים.

בתחילה, קנטל חולקה לארבע נפות – אוריאק, מוריאק, סן-פלור ומורא (שמאוחר יותר אוחדה עם סן-פלור).

אקלים
קנטל מחולקת לשלושה אזורי אקלים: ה"מערב" התת-אוקיאני עם כמות גשמים רבה; ה"מרכז" ההררי עם כמות הגשמים גבוהה מאוד וכן כמות שלג כבדה בחורף; וה"מזרח" התת-יבשתי הקריר ויבש.

אוריאק, למרות שהיא מוכרת לעיתים קרובות כעיר הקרה ביותר במפות מזג אוויר בשל גובהה הרב, היא בכל זאת אחת הערים שטופות השמש ביותר בצרפת (מקום 21).נתוני מזג אוויר מקוונים מתחנת אוריאק-לה גארן באתר האינטרנט של אינפוקלימט: http://www.infoclimat.fr/climatologie/index.php?s=07524&aff=details., לפני טולוז ובורדו.

היסטוריה
המחוז קנטל הוקם ב-4 במרץ 1790 על סמך חוק שנחקק ב-22 בדצמבר 1789 בימי המהפיכה הצרפתית.
הוא מהווה את החלק הדרומי של החבל ההיסטורי אוורן, ביתר דיוק שלוש יחידות טריטוריאליות bailliages שנקראו "הרי אוורן", "אוריאק" ו"קרלא" (carlat) כמו כן כמה חלקים מה"דופינה אוורן".
באמצעות חוק מ-11–12 בספטמבר 1791 האספה המכוננת שמה קץ לרוטציה של בירות המחוזות אבל השאירה על כנה את הרוטציה במחוז קנטל: בין הערים סן פלור ואוריאק. חוק מ-19 מסידור השנה ב (7 ביולי 1794) של הקונבנט המונטניארדי קבע סופית את עיר הבירה של המחוז באוריאק.
בהקמתו כלל המחוז 273 "קומונות" לעומת 246 ב־1 בינואר 2020.
ב-1 בינואר 2016 חבל אוורן התמזג עם האזור רון-אלפ כדי ליצור אזור או חבל מנהלי חדש – אוורן-רון-אלפ.

ראו גם
קנטל (גבינה)

קישורים חיצוניים


הערות שוליים

קטגוריה:צרפת: מחוזות